钦定古今图书集成/历象汇编/乾象典/第070卷 > 《易纬》 > 《通卦验》
## 钦定古今图书集成/历象汇编/乾象典/第070卷 > 《易纬》 > 《通卦验》

立春，青阳云出房，如积水；雨水，黄阳云出亢；惊蛰，赤
阳云出翼；春分，正阳云出轸，如白鹄；清明，白阳云出
奎；谷雨，太阳云出张，如车盖；立夏初，阴云出觜，赤如
朱；小满，上阳云出七星；芒种，长阳云出尾；夏至，少阴
云出参，如水波；小暑云五色出，大暑阴云出，南赤北
苍；立秋浊阴云出，如赤缯；处暑赤云出，南苍北黄；白
露，黄阴云出，秋分，白阴云出，寒露，正阴云出井，如冠
缨，霜降，太阴云出鬼，上如羊，下如蟠石，立冬，阴云出
而黑，大雪，阴云出而分，冬至初，阳云出箕，如树木之
状，小寒合冻，苍阳云出氐，大寒降雪，黑阳云出心。